Kichwa: Wanawake wa Kigoma watoroka wakihofia wabakaji Tanzania maarufu 'Teleza'\nKwa kuzingatia jina la hapo juu la makala ya kuwaziwa, fikiria makala.\n
'Teleza' wanaowahangaisha wanawake wa Kigoma ni nani?

Mashirika ya kiraia yanaeleza kuwa kumeshuhudiwa visa 43 vinavyojulikana vya wanawake kubakwa tangu  2016 mpaka April mwaka huu.

Hatahivyo yanashutumu kwamba hatua madhubuti hazijachukuliwa kukabiliana na visa hivyo.

Polisi nchini inaeleza kwamba washukiwa kadhaa wamekamatwa.

Lakini je 'teleza' ni kina nani na ni kwanini wanawabaka wanawake?

'Teleza' kama wanavyofahamika, inaarifiwa ni kundi la vijana wanaodaiwa kutokuwa na shughuli. 

Jina hilo limetokana na mtindo wao maarufu wanaotumia wa kujipaka mafuta machafu meusi katika miili yao kuepuka kutambulika na pia kuwasidia kushopoka kwa kuteleza wanapojaribu kukamatwa.

Vijana hao inaarifiwa wamekuwa wakiwahangaisha wanawake katika eneo hilo kwa muda sasa na kwa mujibu wa mashirika yasio ya serikali Tanzania likiwemo la kutetea haki za wanawake -TAMASHA - kumeshuhudiwa visa zaidi ya arobaini tangu mwishoni mwa mwaka 2015 mpaka Aprili mwaka 2019 vya wanawake waliobakwa na kundi hilo la 'Teleza'.

Wanawake wanaolengwa ni pamoja na wajane, wale wasioishi na waume zao, wasichana wadogo na hata wazee.

Wanawake Kigoma wanalazimika kuhama makazi yao ama kulala kwa kurundikana kwenye chumba kimoja ili kukwepa wabakaji Teleza

Mashirika hayo yamekuwa yakishinikiza hatua ichukuliwe katika kukabiliana na tatizo hilo wakati maafisa wa utawala wakieleza kwamba ni visa vya uchache tu.

Shirika hilo la kiraia miongoni mwa mengine yanadai kwamba licha ya maafisa kujaribu kuingilia kati kuitatua hali, bado ubakaji wa wanawake unashuhudiwa na takwimu kamili haijulikana ya ukubwa wa tatizo lenyewe.

Wanawake wanaishi kwa uoga:

Baadhi ya wanawake mkoani kigoma, magharibi mwa Tanzania, wanalazimika kuhama makazi yao ama kulala kwa kurundikana kwenye chumba kimoja ili kukwepa wabakaji wanaotumia mtindo wa ubakaji maarufu kama 'teleza'.

Inaarifiwa kwamba wengi wa wanawake hao wanahofia kujitokeza wazi kuzungumzia masaibu hayo kutokana uoga wa kutambuliwa kutishiwa maisha na pia unyanyapaa uliopo katika jamii kwa...